ตลท.ขึ้น SP-NP หุ้น EMC-SSI-TT&T ผู้สอบบัญชีไม่ให้ความเชื่อมั่นงบฯ
ตลท.ขึ้น SP-NP หุ้น EMC-SSI-TT&T ผู้สอบบัญชีไม่ให้ความเชื่อมั่นงบฯ
17 พ.ย. 2558

ตลาดหลักทรัพย์แห่งประเทศไทย(ตลท.) ขึ้นเครื่องหมาย SP และ NP หุ้นบริษัท อีเอ็มซี จำกัด (มหาชน) หรือ EMC ,บริษัท สหวิริยาสตีลอินดัสตรี จำกัด (มหาชน) หรือ SSI และบริษัท ทีทีแอนด์ที จำกัด (มหาชน) หรือ TT&amp;T
เนื่องจากผู้สอบบัญชีไม่ให้ความเชื่อมั่นต่องบการเงินของบริษัทงวด 30 ก.ย.58 ทำให้ตัวเลขผลการดำเนินงานและฐานะการเงินของบริษัทที่ปรากฏในงบการเงินอาจไม่แสดงค่าที่แท้จริงของกิจการ ซึ่งสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)อาจสั่งการให้บริษัทแก้ไขงบการเงินได้
โดยตลท.ได้ขึ้นเครื่องหมาย SP เพื่อห้ามการซื้อหรือขายหลักทรัพย์ของบริษัทจดทะเบียน ดังกล่าวตั้งแต่การซื้อขายรอบเช้าของวันที่ 17 พ.ย.58 เพื่อให้ผู้ถือหุ้นและผู้ลงทุนทั่วไปมีเวลาในการพิจารณารายงานของผู้สอบบัญชีประกอบกับตัวเลขในงบการเงินและหมายเหตุประกอบงบการเงิน อย่างระมัดระวัง
โดยจะอนุญาตให้ซื้อขายหลักทรัพย์ของ EMC และ SSI พร้อมกับการขึ้นเครื่องหมาย NP ตั้งแต่การซื้อขายรอบเช้าวันที่ 18 พ.ย.58 จนกว่าบริษัทจดทะเบียนดังกล่าวจะนำส่งงบการเงินฉบับแก้ไขหรือจนกว่าจะได้ข้อสรุปว่าไม่ต้องแก้ไขงบการเงิน
สำหรับ TT&amp;T ตลาดหลักทรัพย์ฯ ยังคงห้ามการซื้อหรือขายหลักทรัพย์ของบริษัทต่อไปเนื่องจากอยู่ระหว่างแก้ไขคุณสมบัติในการเป็นหลักทรัพย์จดทะเบียน
 
 